مالازگیرد دؤیوشو

مالازگیرد دؤیوشو — سلجوقلار و بیزانس آراسیندا  ۱۰۷۱-جی ایل ۲۶ آقوست باش وئرن ساواش‌دیر. غالیب گلن طرف سلجوقلار اوْلدو و آنادولویا یوْل آچیل‌دی.

 تاریخی 

سلجوقلارین اساس هدفلریندن بیری ده بیزانس ایدی. بۇ دؤورده بیزانس‌دا هرج-مرج‌لیک ایدی. ایمپراتریچه ایدوک‌سییا اؤلکه‌نی ایداره ائتمک‌ده چتین‌لیک چکیردی. اوْ، تورکلرین هۆجومونون قارشی‌سینی آلا بیله‌جک بیر شخصه اره گدجیینی و تاخت-تاجی اوْنا ورجیینی بیلدیردی. بۇ تکلیفی قبول ائدن سرکرده رومان دیوژن ۱۰۶۸-جی ایلده بیزان‌سین ایمپراتورو اعلان ائدیل‌دی. اوْ، ایمپریانین  بۆتون قوه‌لرینی سفربرلییه آلدی. اوْغوز و پچنقلری ده اوْردویا جلب ائتدی. آوروپا دؤولتلریندن کؤمک ایسته‌دی. اوْ، چوْخ بؤیوک اوْردو ایله ارزوروم ایستیقامتینده هۆجوم ائتدی. مالازگیرد قالاسینی اله کئچیردی. سلجوق قوشونونون تاخیمی امیر سوندوک قفیل هۆجوم ائدیب بیزانس قوشونونو مغلوب ائتدی، بیزان‌سین ظفر نیشانی اوْلان "بؤیوک قیزیل خاچی" ساواش قنیمت کیمی اله کئچیردی.

سلطان آلپ آرسلان واخت قازانماق  آماچ‌له باریش باغلاماق اۆچون بیزان‌سا الچی گؤندردی. دیوژن باریش تکلیفینی قبول ائتمه‌دی. آلپ آرسلان دؤیوشه هازیرلاش‌دی. دؤیوش‌دن قاباق اوْ، قوشونونا مۆراجیعت‌له ددی: "ای عسگرلر! اگر شهید اوْلسام، بۇ بیاز لیباس کفنیم اوْلسون!". مالازگیرد وۇروشماسی ۱۰۷۱-جی ایل ۲۶ آقوست باشلان‌دی. بیزانس قوشونونو یئرین‌دن ترپتمک مۆمکون اوْلمادی، سلجوقلار دؤیوشه-دؤیوشه و پوسقولار قویاراق گئری چکیل‌دیلر. بۇ زامان اوْغوز و پچنقلر سلجوقلارین طرفینه کئچدیلر. سلجوقلار غالیب گلدیلر و ایمپراتور دیوگ‌نی اسیر آلدیلار. لاکین سلطان دیوگ‌نی باغیشلادی و اوْنونلا ۵۰ ایل مدتینه باریش مۆقاویله‌سی باغلادی. مۆقاویله‌یه گؤره، بیزانس هر ایل سلجوقلارا وئرگی ورمه‌لی، لازیم گلنده ساواش یاردیم گؤسترمه‌لی ایدی. شرقی آنادولو سلجوقلارا وئریل‌دی.

مالازگیرد دؤیوشون‌دن سوْنرا ارمه‌نی و گورجولره هاوادارلیق ائدن بیزان‌سین مؤقیعتی سارسیل‌دی. آنادولونون — کیچیک آسیانین فتحین‌دن سوْنرا بیزان‌سین مؤقیعتی ضعیف‌له‌دی. باغداد خلیفه‌سی مالازیردده‌کی غلبه موناسیبتی‌له آلپ آرسلانی تبریک ائتدی، اوْنو "عرب و اجم حؤکمداری"، "موسلمانلارین خیلاسکاری" و "ایسلامین نورو" آدلاندیردی.

 ادبیات 

 ایستینادلار 

 بیرده باخ 

آلپ ارسلان
بؤیوک سلجوق دؤولتی
سلجوق‌لولار
سلجوق‌لولار سولاله‌سی

 گؤرونتولر 

== قایناق‌لار ==



بؤلمه:ساواشلار
بؤلمه:بیزانس ایمپیراتورلوغونون دؤیوشولری